Vrees vir Vrydag die 13de so oud soos die berge
JY LEES NOU Vrees vir Vrydag die 13de so oud soos die berge
Vandag is vanjaar se derde en laaste Vrydag die 13de
, 'n dag wat in die Westerse kultuur sinoniem geword het met slegte geluk en vrees.
Volgens National Geographic "gaan daar na raming $800 of $900 miljoen (tot R13 biljoen) in saketransaksies op dié dag verlore omdat mense nie wil vlieg of sake soos normaalweg doen nie".
Daar is uiteenlopende stories oor die oorsprong van die bygeloof oor Vrydag die 13de. Sommige historici beweer die bygeloof het waarskynlik sy oorsprong in die Middeleeue of dit het dalk selfs 'n Bybelse oorsprong, volgens The Telegraph. Een van die gewildste legendes ten opsigte van die teëspoed wat Vrydag die 13de kan inhou, hou verband met gebeure op Vrydag 13 Oktober 1307.
In Christelike tradisie word Goeie Vrydag onthou as die dag toe Jesus Christus gekruisig is. Sommige Bybelkenners meen Jesus se kruisiging het op 'n Vrydag die 13de gebeur.
Vyf goed wat jy dalk nie oor Vrydag die 13de geweet het nie:
Sommige sê priesters van patriargale gelowe het doelbewus die syfer 13 as sleg beskou omdat dit vroulikheid verteenwoordig het. Dertien stem ooreen met die getal maan (menstruele) siklusse per jaar en dié syfer is hooggeag in prehistoriese kulture wat godinne aanbid het.